קובי מחט

יעקב (קובי) מחט (נולד ב-19 במרץ 1973) הוא במאי, מפיק, תסריטאי, שחקן ומנחה טלוויזיה ישראלי.

 ביוגרפיה 
250px|ממוזער|קובי מחט ב-2007
250px|ממוזער|קובי מחט עם מעריצים, 2007
מחט נולד וגדל בתל אביב. שם משפחתו "מחט" הוא עברות של שם משפחת סבו שעל שמו הוא נקרא, יעקב נודלמן, ציוני בן העלייה השנייה שעלה מהאימפריה הרוסית. ב-1991 התגייס לצה"ל כלוחם חיל השריון ושירת כמפקד טנק.

מחט בעל תואר ראשון בפסיכולוגיה ותואר שני בהתנהגות ארגונית ומנהל עסקים, שניהם מאוניברסיטת תל אביב.

 קריירה 
מחט כתב, בין היתר, קומדיות טלוויזיוניות כמו "זבנג!" ו"כוכבי השכונה" עם אבי גרייניק ועידן אלתרמן ומספר פרקים לסדרה "שמש".

בשנת 2000 הצטרף לצוות מנחי ערוץ הילדים ונמנה עם מנחי "ששטוס", "המגנט", "הדיבורית" ו"האולפן היומי". שיחק בסדרות ערוץ הילדים "לחיי הערבה", "ברוכים הבאים לבית ספר חגבים" ו"הצלצול הוא בשבילי".

בשנת 2001 השתתף בסרט הילדים "ורק אני לא" המבוסס על שיריו של יהודה אטלס.

מחט השתתף בפסטיגל 2001 עם השיר "חולה על הטלוויזיה שלי".

בשנת 2002 שיחק במחזמר "קטנטנות".

בשנת 2004 השתתף בסדרה "הפיג'מות".

במהלך העשור הראשון של המאה ה-21 מחט הנחה את שידורי הכדורגל בימי שבת בערוץ צ'רלטון, פינת ספרים בתוכנית האירוח של אודטה שוורץ ושעשועון בערוץ 2.

בשנים 2005–2007 גילם את דמותו של יואל שוורץ בסדרת הנוער "השמיניה".

בשנת 2008 שיחק בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון. כמו כן באותה השנה שיחק בסדרה "דאוס" גילם את בן ציון חוקר.

במהלך 2010 שיחק בסדרת הדרמה "עספור", והחל להנחות לצד אפרת אנזל את תוכנית הבוקר "לחיות טוב" בערוץ 2. באותה השנה ביים את הצגת הילדים "יובל המבולבל - צחוק של ילד".

בשנת 2011 הגיש את התוכנית "המקום האמיתי" עם טל מוסרי, רוני דואני, דנה פרידר, עודד פז ודון לני גבאי.

באותה השנה גם ביים והפיק את סדרת הילדים "המכולת של הדוד חיים" ל-yes, ואת קלטת הילדים "מיקי" שזכו להצלחה גדולה. מאז ביים והפיק הפקות ילדים רבות, בהן "רוי בוי", "יניב המגניב", "מאיה פפאיה", וגם את העונות החדשות יותר של "מיקי" ו"הדוד חיים", "גיבורי האור" ועוד.

בשנים 2011־2012 שיחק בעונה הראשונה והשנייה של סדרת הנוער "אליפים" ששודרה בערוץ הילדים, גילם את פיני המדריך של האליפים.

בתחילת ינואר 2012 פרש מחט מערוץ הילדים לאחר 12 שנים שהנחה בו.

בנובמבר 2012 החלה בערוץ 2 שידורה של התוכנית "אספת הורים" בהנחייתו של מחט לצד פרופסור עמוס רולידר ושרון צונץ. ובאותה שנה החל להנחות תוכנית ייעוץ גם כן בערוץ 2 בשם "זמן משפחה". כמו כן באותה שנה החל להשתתף בעונה השלישית של סדרת הדוקו-ריאליטי "TLV - עושים את תל אביב" כמורה למשחק של נדב קרני.

ב-2014 ביים את סרט הקולנוע לילדים "גויאבות" בכיכובם של חנה לסלאו, יובל שם טוב, חיים אוסדון, והסרט יצא לאקרנים בקיץ 2015.

ב-2015 ביים את הסדרה "מיקי בספארי" עבור שירות ה-VOD של yes.

ב-2016 ביים את סרט הקולנוע לילדים "האוצר מעבר לנהר".

ב-2017 ביים את סרט הקולנוע לילדים ולנוער "ג'סטה", בכיכובם של נאיה פדרמן, און רפאלי ומתן לקס. בנוסף ביים את סרט הטלוויזיה "טל והחברים - הקסם הגדול" בניקלודיאון אצל HOT, בנוסף ב-2017, ביים והפיק את הסדרות והתוכניות "אספון - גיבור האלף בית'" בכיכובו של אסף אשתר בתפקיד אספון, "עולמה של מיכל הקטנה", "המסעדה של מיקי" (בה גם שיחק), "אדוני המאמנת" (בה גם כתב), "האוטו גלידה של אסתר" (בה גם כתב), "נוי ובלבלה בחיק הטבע" (בה גם כתב), "אחיות רשת" (בה גם כתב ושיחק).

בנובמבר 2017 החל להגיש בערוץ רשת 13, לצידן של יעל בר זוהר ודנה פאן-לוזון, את תוכנית הבוקר "העולם הבוקר: החיים הטובים" ובאותו חודש, עבר להגיש באותו ערוץ עם בר זוהר את התוכנית "הערב".

ב-2018 ביים את סרט ההמשך "עד הקצה - ג'סטה 2" לסרט הקולנוע שביים כשנה קודם לכן. בנוסף ב-2018 ביים והפיק בתוכנית "בלגאניקס", ובסדרה "מיקי בקרקס".

ב-2019 ביים את סרט הקולנוע לילדים ולנוער "פול גז", בכיכובם של תובל שפיר, נאיה בינשטוק וזהר ליבה.

ב-2021 ביים את הסרט "פול ספיד" בכיכובם של אקי אבני וחן אמסלם. שנתיים אחר כך, הוא ביים את סדרת הטלוויזיה "פול ספיד" - ספין אוף לסרטים "פול גז" ו"פול ספיד".

ב-2018 החל להנחות את התוכנית "הדוח היומי" ברשת 13. בפברואר 2024 החל להנחות, גם כן ב"רשת 13", את המגזין הכלכלי "מאחורי הכסף" במקומו של דני רופ, שעבר לערוץ 14.

ביוני 2024 החל להנחות תוכנית חדשה של רשת 13, ״שואו טיים״ לצידה של עדי הימלבלוי.

 חיים אישיים 
מחט נשוי לענת גזית ולהם שני ילדים.

קישורים חיצוניים

 עומרי חיון, פרסום ראשון: אחרי 11 שנים, קובי מחט עוזב את ערוץ הילדים, 15 בדצמבר 2011





הערות שוליים

*
קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:מנחי ערוץ הילדים
קטגוריה:מנחי טלוויזיה ישראלים
קטגוריה:הפיג'מות
קטגוריה:סגל רשת
קטגוריה:בוגרי תיכון עירוני ה' (תל אביב)
קטגוריה:בוגרי אוניברסיטת תל אביב
קטגוריה:בדרנים ישראלים
קטגוריה:משתתפי הפסטיגל
קטגוריה:במאים ישראלים
קטגוריה:מפיקים ישראלים
קטגוריה:כוכבי ילדים
קטגוריה:ישראלים שנולדו ב-1973